Pielikums

Cēsu novada domes

\_\_\_.25. lēmumam Nr.\_\_\_

APSTIPRINĀTI

Ar Cēsu novada domes

\_\_\_.25. lēmumu Nr.\_\_\_

**SAISTOŠIE NOTEIKUMI**

Cēsīs, Cēsu novadā

2025. gada \_\_\_\_ Nr.\_\_\_

**Nolikums par licencēto makšķerēšanu Ungura ezerā**

*Izdoti saskaņā ar*

[*Zvejniecības likuma*](https://likumi.lv/ta/id/34871-zvejniecibas-likums)[*10.panta*](https://likumi.lv/ta/id/34871-zvejniecibas-likums#p10)*piekto daļu*

1. Saistošie noteikumi nosaka kārtību, kādā tiek organizēta licencētā makšķerēšana Ungura ezerā.

2. Licencētā makšķerēšana Sārumezerā tiek organizēta saskaņā ar biedrības “Gaujas ilgtspējīgas attīstības biedrība” izstrādāto un Ministru kabineta noteiktajā kārtībā saskaņoto nolikumu “Nolikums par licencēto makšķerēšanu Ungura ezerā” (pielikumā).

3. Saistošie noteikumi ir spēkā līdz 2030. gada 31.decembrim.

Sēdes vadītājs

Cēsu novada domes priekšsēdētājs /personiskais paraksts/ J.Rozenbergs

Pielikums

Cēsu novada domes

10.04.2025.lēmumam Nr.\_\_\_\_

**Cēsu novada domes 2024.gada 10.aprīļa saistošo noteikumu Nr.\_\_\_**

**“Nolikums par licencēto makšķerēšanu Ungura ezerā”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Atbilstoši Pašvaldību likuma 4.panta pirmās daļas 20.punktā noteiktajam pašvaldības autonomā funkcija ir veicināt dabas kapitāla ilgtspējīgu pārvaldību un apsaimniekošanu, kā arī noteikt publiskā lietošanā esoša pašvaldības īpašuma izmantošanas kārtību, ja likumos nav noteikts citādi.  Zvejniecības likuma 10. panta piektā daļa nosaka, pašvaldība izdod saistošos noteikumus par licencēto makšķerēšanu, licencēto vēžošanu vai licencētajām zemūdens medībām tās administratīvajā teritorijā esošajos ūdeņos, ja saskaņā ar normatīvajiem aktiem par licencēto makšķerēšanu, licencēto vēžošanu un licencētajām zemūdens medībām šajos ūdeņos paredzēta makšķerēšanas, vēžošanas vai zemūdens medību tiesību izmantošana ar īpašām atļaujām (licencēm).  Ministru kabineta 2015.gada 22.decembra noteikumu Nr.799 "Licencētās makšķerēšanas, vēžošanas un zemūdens medību kārtība" 7.punkts nosaka, ka licencētās makšķerēšanas organizētājs izstrādā ūdenstilpes licencētās makšķerēšanas nolikumu. Nolikumā paredz licencētās makšķerēšanas noteikumus un citus nosacījumus makšķerēšanai konkrētajā ūdenstilpē, 10.punkts nosaka nepieciešamos saskaņojumus, savukārt 15.punkts nosaka, ka pašvaldība apstiprina saistošos noteikumus par licencēto amatierzveju saskaņā ar nolikumu, kas saskaņots normatīvajos aktos noteiktajā kārtībā.  Makšķerēšanas kārtību regulē Ministru kabineta 2015.gada 22.decembra noteikumi Nr.800 "Makšķerēšanas, vēžošanas un zemūdens medību noteikumi".  Saistošo noteikumu mērķis ir noteikt licencētās makšķerēšanas kārtību, limitus, makšķerēšanas atļauju izsniegšanas kārtību un maksu, kā arī citus nosacījumus licencētai makšķerēšanai Ungura ezerā. Licencēto makšķerēšanu saskaņā ar Cēsu novada pašvaldības pilnvarojumu organizē biedrība. Biedrības adrese: Spriņģu iela 4, Līgatne, Līgatnes novads, LV – 4110, reģistrācijas Nr.50008235771, kontakttālrunis 29412602, e-pasts: rivergauja@gmail.com. |
| 1. Fiskālā ietekme uz pašvaldības budžetu | 2.1. Noteikumu izpilde notiks pašvaldības kārtējā gada budžeta ietvaros:  2.1.1. ieņēmumu daļa nav precīzi aprēķināma, jo atkarīga no pārdotām licencēm;  2.1.2. izdevumi nav attiecināmi;  2.1.3. nav paredzēta ietekme uz citām pozīcijām budžeta ieņēmumu vai izdevumu daļā.  2.2. Noteikumu īstenošana neietekmēs pašvaldībai pieejamos resursus, jo nav nepieciešama jaunu institūciju vai darba vietu izveide vai esošo institūciju kompetences paplašināšana, lai nodrošinātu Noteikumu īstenošanu. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Licencētās makšķerēšanas ieviešana veicinās regulāru zivju krājumu papildināšanu un zivju krājumu racionālu izmantošanu. Tiks limitēta vērtīgo zivju sugu ieguve, kontrolēta antropogēno slodzi ezera un upes un to piekrastes teritorijā.  Ar saistošajiem noteikumiem netiek paredzēta ietekme uz uzņēmējdarbības vidi pašvaldības teritorijā.  Ar saistošajiem noteikumiem netiek paredzēta ietekme uz iedzīvotāju veselību. |
| 1. Ietekme uz administratīvajām procedūrām un to izmaksām | Personas jautājumos par saistošo noteikumu piemērošanu var vērsties Cēsu novada domē un pie organizētāja - biedrības “Gaujas ilgtspējīgas attīstības biedrība”, reģ. Nr.50008235771, kontakttālrunis 29412602, e-pasts: rivergauja@gmail.com. |
| 1. Ietekme uz pašvaldības funkcijām un cilvēkresursiem | 5.1. Noteikumi nosaka kārtību, kādā Cēsu novada pašvaldības administratīvajā teritorijā licencētās makšķerēšanas kārtību, limitus, makšķerēšanas atļauju izsniegšanas kārtību un maksu, kā arī citus nosacījumus licencētai makšķerēšanai Ungura ezerā.  5.2. Pašvaldībā netiks veidotas jaunas darba vietas. Biedrība “Gaujas ilgtspējīgas attīstības biedrība”, pašvaldības atbildīgie speciālisti, pašvaldības policijas amatpersonas tiks iesaistīti Noteikumu ievērošanā, situācijas novērtēšanā un nepieciešamo pasākumu īstenošanā, lai panāktu noteikumos izvirzīto mērķu sasniegšanu. |
| 1. Informācija par izpildes nodrošināšanu | 6.1. Noteikumu izpildē tiks iesaistītas Biedrība “Gaujas ilgtspējīgas attīstības biedrība”, pašvaldības atbildīgie speciālisti, pašvaldības policijas amatpersonas.  6.2. Nav paredzēta jaunu institūciju izveide vai esošo likvidācija, reorganizācija. Izpildei nepieciešamie resursi tiek paredzēti pašvaldības budžeta ietvaros. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.  Pašvaldības rīcība ir atbilstoša pašvaldības funkcijām, tā ir konkrēta, jo nosaka kārtību, kādā noteikta licencētā makšķerēšanas kārtība, limiti, makšķerēšanas atļauju izsniegšanas kārtība un maksa, kā arī citi makšķerēšanas nosacījumi. |
| 1. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajai daļai, lai informētu sabiedrību par projektu un dotu iespēju izteikt viedokli, saistošo noteikumu projekts tiks publicēts Cēsu novada pašvaldības mājaslapā www.cesunovads.lv sadaļas apakšsadaļā "Saistošo noteikumu projekti".  Noteikumu projekts publicēts pašvaldības mājaslapā no 2025. gada 19.marta līdz 2025. gada 10.aprīlim. |

Sēdes vadītājs

Cēsu novada domes priekšsēdētājs /personiskais paraksts/ J.Rozenbergs